cyanic-selkie/wikianc huggingface dataset:
ஹார்ட்பீஸ்ட்
சூழலியல் மற்றும் நடத்தை
ஹார்டெபீஸ்டின் மெல்லிய நீண்ட கால்கள், திறந்த வெளியில் விரைவாக தப்பித்து ஓட பயன்படுகின்றன. தான் தாக்கப்பட்டால், தன் பயங்கரமான கொம்புகளால் வேட்டையாடிகளிடமிருந்து காத்துகொள்ள போராடும். இவறின் கண்கள் உயரமான நிலையில் உள்ளது என்பது மேய்ந்து கொண்டிருக்கும் போதும் அதன் சுற்றுப்புறத்தை தொடர்ந்து கண்காணிக்க உதவுகிறது. சிக்கனமான உணவில் இருந்தும் கூட அதிகபட்ச ஊட்டச்சத்தை பெறும் வகையில் இவற்றின் முகவாய் அமைப்பு உள்ளது. இவற்றின் கொம்புகள் இனப்பெருக்க காலத்தில் ஆதிக்கம் செலுத்தும் ஆண் மான்களுக்கிடையேயான சண்டைகளின் போதும் பயன்படுத்தப்படுகின்றன. இவை கொம்புகளை மோதி சண்டையிடும்போது ஏற்படும் சத்தம் நூற்றுக்கணக்கான மீட்டர் தொலைவுக்கும் அளவுக்கு கேட்கும். ஆண் மான்களுக்கு இடையில் நடக்கும் சண்டைகள் அரிதாகவே கடுமையானதாக இருக்கும். ஆனால் அவை உயிருக்கு ஆபத்தை உண்டாக்குபவை. thumb| ஹார்டிபீஸ்ட் முதன்மையாக புற்களை உணவாக கொள்கிறது.
உணவுமுறை
பொதுவாக ஹார்ட்பீஸ்டின் உணவில் குறைந்தது 80 சதவிகிதம் புற்கள் உள்ளன. ஆனால் இதுவே அக்டோபர் முதல் மே வரையிலான ஈரமான பருவத்தில் இவற்றின் உணவில் 95 விழுகாட்டுக்கும் மிகுதியாக இருக்கும். டோப்பி மற்றும் காட்டுபீஸ்டுகளை விட ஹார்டிபீஸ்ட் அதிக அளவிலான உணவை செரிக்க வல்லது என்று ஒரு ஆய்வில் கண்டறியப்பட்டுள்ளது. தண்ணீர் பற்றாக்குறை உள்ள பகுதிகளில், இது முலாம்பழம், வேர்கள் மற்றும் கிழங்குகளில் உள்ள நீர்சத்தைக் கொண்டு வாழக் கூடியன.
இனப்பெருக்கம்
thumb| ஒரு புல்வெளியில் இரண்டு சிவப்பு ஹார்டிபீஸ்ட் சிறார் ஹார்டெபீஸ்டுகள் ஆண்டு முழுவதும் இனச்சேர்க்கையில் ஈடுபடுகின்றன. ஆண் மற்றும் பெண் இருபாலினத்தவையும் ஒன்று முதல் இரண்டு வயதில் பாலியல் முதிர்ச்சி அடைகின்றன. இனப்பெருக்கம் இனங்கள் மற்றும் உள்ளூர் காரணிகளால் மாறுபடும். இனச்சேர்க்கை ஆண் மானின் ஆதிக்கத்தக்கு உட்பட்ட பிரதேதில், பெரும்பாலும் திறந்த வெளியில் நடக்கிறது. ஆதிக்கத்திற்காக ஆண் மான்கள் கடுமையாகப் போராடவேண்டி வரலாம். அதைத் தொடர்ந்து ஆதிக்கம் செலுத்தும் ஆண் தான் பெண்ணின் பிறப்புறுப்பை முகர்ந்து, அது சினைப்பருவச் சுழற்சியில் இருந்தால் அதைப் பின்தொடர்கிறது. சில சமயங்களில் சினைப்பருவ சுழற்சியில் உள்ள பெண் மான் தன் வாலை சிறிது நீட்டி தன் ஏற்புத்திறனைக் குறிக்கும். மேலும் ஆண் மான் பெண் மானை வழி மறிக்க முயல்கிறது. அது இறுதியில் அசையாமல் நின்று ஆண் மான் தன்னை புணர அனுமதிக்கலாம். புணர்தல் விரைவில் முடியக்கூடியது. மேலும் அடிக்கடி மீண்டும் மீண்டும் நிகழ்கிறது. சில நேரங்களில் ஒரு நிமிடத்தில் இரண்டு முறை அல்லது அதற்கு மேல் நடக்கும். இந்த நேரத்தில் ஊடுருவி வரும் எதுவம் துரத்தப்படும். பெரிய மந்தைகளில், பெண் மான்கள் பெரும்பாலும் பல ஆண் மான்களுடன் இனச்சேர்க்கையில் ஈடுபடுகின்றன.
இவற்றின் கர்ப்ப காலம் எட்டு முதல் ஒன்பது மாதங்கள் வரை நீடிக்கும். அதன் பிறகு சுமார் 9 கிலோ (20 பவுண்டு) எடையுள்ள ஒரு கன்று பிறக்கும். பிறப்புகள் பொதுவாக வறண்ட காலத்தில் உச்சம் அடைகின்றன. குட்டிகள் பிறந்த சிறிது நேரத்திலேயே தானாக நடக்கத் துவங்கும் என்றாலும், அவை பொதுவாகத் தங்கள் தாய்மார்களுக்கு அருகிலேயே திறந்த வெளியில் கிடக்கின்றன. குட்டி நான்கு மாதங்கள் பால் குடிக்கிறது. ஆனால் இளம் ஆண் குட்டிகள் இரண்டரை வருடங்கள் தங்கள் தாயுடன் தங்கும். பெரும்பாலும் ஆண் சிறார்களின் இறப்பு விகிதம் அதிகமாக உள்ளது. ஏனெனில் அவை பிராந்திய வயது வந்த ஆண் மான்களின் ஆக்கிரமிப்பை எதிர்கொள்ள வேண்டியிருக்கும். மேலும் அவைகளால் நல்ல தீவனம் கிடைக்காமல் கோகலாம். இந்த மறிமான்களின் ஆயுட்காலம் 12 முதல் 15 ஆண்டுகள் வரை.
குறிப்புகள்
பகுப்பு:ஆப்பிரிக்கப் பாலூட்டிகள் பகுப்பு:மறிமான்கள்
மேற்கு ஆப்பிரிக்கக் கடற்குதிரை
மேற்கு ஆபிரிக்கக் கடற் குதிரை (ஹிப்போகாம்பஸ் அல்கிரிகஸ்=Hippocampus algiricus ) என்பது சைனாத்திடே (கடற்குதிரை மற்றும் கடல் கொவிஞ்சி) குடும்பத்தில் உள்ள மீன்  வகைகளுள் ஒன்று. இது கிழக்கு மத்திய அட்லாண்டிக் பெருங்கடலில் அங்கோலா, பெனின், ஐவரி கோஸ்ட், காம்பியா, கானா, கினியா, லைபீரியா, நைஜீரியா, சாவோ டோமே மற்றும் பிரின்சிப், செனகல் மற்றும் சியரா லியோன் மற்றும் கேனரி தீவுகளில் காணப்படுகிறது. அல்ஜீரியாவிலிருந்து எந்தக் கடல் குதிரை குறித்து எந்த பதிவும் இல்லை என்றாலும் கைசினாட், இது 1850ல் பீஜாயாவிலிருந்து சேகரிக்கப்பட்டிருக்கலாம் என்றும், ஆனால் தவறான இடம் கொடுக்கப்பட்டதாகக் கூறுகிறார்.
பாதுகாப்பிற்காகப் பல முயற்சிகள் மேற்கொள்ளப்பட்ட போதிலும் கடற்குதிரைகள் குறித்த குறைவான தகவல்களே உள்ளன. வடகிழக்கு அட்லாண்டிக் பெருங்கடலில் அமைந்துள்ள கிரான் கனேரியா தீவிலிருந்து மேற்கு ஆப்பிரிக்கக் கடற்குதிரை குறித்த முதல் பதிவு வெளியிடப்பட்டன. மேற்கு ஆப்பிரிக்கக் கடற்குதிரை என்பது கேனரி தீவுகளில் பதிவு செய்யப்பட்ட ஒரே ஒரு கடற்குதிரை இனமாகும்.
இந்த கடற்குதிரையானது முதன்முதலில் 2010ல் காணொளிப் பதிவு செய்யப்பட்டது. இது மேற்கு ஆப்பிரிக்காவின் வளர்ந்து வரும் கடற்குதிரை வர்த்தகம் குறித்த இலண்டன் இம்பீரியல் கல்லூரி மற்றும் லண்டன் விலங்கியல் சங்கம் (இசட்எஸ்எல்) இடையிலான கூட்டுத் திட்டத்தின் கீழ் செயல்படுத்தப்பட்டது. சீனாவின் பாரம்பரிய மருத்துவ பயன்பாட்டிற்காக ஏற்றுமதி செய்யப்படும் கடல் குதிரைகளின் எண்ணிக்கை கடந்த சில ஆண்டுகளில் அதிகரித்து இது ஆண்டு ஒன்றிற்கு 600,000 கடற்குதிரைகளாக அதிகரித்துள்ளது. இதனுடைய எண்ணிக்கை, வாழ்விடம் அல்லது வாழ்க்கைச் சுழற்சி குறித்து எந்த தகவலும் இல்லை என்பது குறித்து அறிவியலாளர்கள் வருத்தம் தெரிவிக்கின்றனர்.
டாக்டர் அமண்டா வின்சென்ட் இயக்குநராகச் செயல்பட்ட கடற்குதிரை திட்டத்தின் காரணமாக, 2002ஆம் ஆண்டில் கடற் வணிகத்திற்கான சர்வதேச வர்த்தக கட்டுப்பாடுகளை ஏற்றுக்கொண்ட ஆபத்தான உயிரினங்களின் வர்த்தகத்திற்கான மாநாடு (CITES) கடற்குதிரை வணிகத்திற்குக் கட்டுப்பாடுகளை விதித்தது.
மேற்கோள்கள்
பகுப்பு:மரபுவழி சீன மருத்துவம் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:ஆப்பிரிக்க உயிரினங்கள் பகுப்பு:கடற்குதிரை
வளர்நிலை
[[Image:Larval development- Imperial moth.JPG|thumb|300px|Eacles imperiali [[அந்துப்பூச்சி]]யின் (moth) விருத்தி - முட்டையில் இருந்து, கூட்டுப்புழுவாகும் வரை சில வளர்நிலைகள்.
A.புதிதாக இடப்பட்ட முட்டைகள்,
B.பொரிக்கும் நிலையில் முட்டைகள்,
C.முதலாம் வளர்நிலைக் குடம்பியான கம்பளிப்புழு. இது தனது முட்டை ஓட்டையே முதலில் உணவாகக் கொள்ளும்,
D.வளர்ந்த முதலாம் வளர்நிலை,
E.இரண்டாம் வளர்நிலை,
F.மூன்றாம் வளர்நிலை,
H.ஐந்தாம் வளர்நிலை,
I.கூட்டுப்புழு ஐந்தாம் வளர்நிலைக் குடம்பி நிலத்தினுள்ளே சென்று அங்கே கூட்டுப்புழுவாக மாறும்.]] வளர்நிலை (Instar) என்பது பூச்சிகள் போன்ற கணுக்காலிகளில், அவை தமது பால் முதிர்ச்சி நிலையை அடைவதற்கு முன்னராக, ஒவ்வொரு தோல்கழற்றல், உருமாற்ற நிகழ்வின்போதும் உருவாகும் விருத்தி நிலைகளில் ஒன்றாகும். கணுக்காலிகள் வளர்ச்சியடையவும், அல்லது ஒவ்வொரு புது வடிவத்தை எடுக்கவும் தமது புறவன்கூட்டை (exoskeleton) தோலுரித்தல் என்னும் நிகழ்வின் மூலம் அகற்ற வேண்டியுள்ளது. அவ்வாறான வெவ்வேறு வளர்நிலைகள் தமது அளவு, அமைப்பு, நிறம், உடல் துண்டங்களின் எண்ணிக்கை போன்றவற்றில் வேறுபாட்டைக் கொண்டிருக்கும். சில கணுக்காலிகள் தமது பால் முதிர்ச்சி நிலையை அடைந்த பின்னரும் தோலுரித்தல் மூலம் வேறு விருத்தி நிலைகளைக் கொண்டிருப்பினும், அவை வளர்நிலை என அழைக்கப்படுவதில்லை.
பொதுவாக முழுமையான உருமாற்றத்துக்கு உட்படும் பூச்சிகளில் குடம்பி நிலையும், முழுமையற்ற உருமாற்றத்திற்கு உட்படும் பூச்சிகளில் அணங்குப்பூச்சிகளும் வளர்நிலைகள் என அழைக்கப்படும். ஆனால் சிலசமயம் இந்தக் குறிப்பிட்ட சொல்லானது கூட்டுப்புழு, முதிர்நிலை ஆகிய விருத்தி நிலைகளைக் குறிக்கவும் பயன்படலாம்.
ஒரு பூச்சியில் காணப்படும் வளர்நிலைகளின் எண்ணிக்கை குறிப்பிட்ட இனம், மற்றும் சூழலுக்கு ஏற்ப அமையும்.
மேற்கோள்கள்
பகுப்பு:பூச்சியியல்
பருப்பு
பருப்பு என்பது இந்தியாவில் பயன்படுத்தப்படும் உலர்ந்த பட்டாணி, பீன்ஸ் மற்றும் பருப்பு வகைகளைக் குறிக்கிறது. இந்த பருப்புகளிலிருந்து தயாரிக்கப்பட்ட பல்வேறு நீர்ம உணவுகளும் தால் என அழைக்கப்படுகிறது. இந்த பருப்புகள் தெற்காசிய நாடுகளில் மிக முக்கியமான உணவுப்பொருட்களில் ஒன்றாக உள்ளன, மற்றும் இந்திய துணைக் கண்டத்தின் முக்கிய உணவு வகைகளில் ஒன்றாகும்.
பயன்பாட்டு
பொதுவாக வெங்காயம், தக்காளி, மசாலா பொருட்கள் சேர்த்து தயாரிக்கப்படுகிறது. வெளிப்புற தோல் நீக்கப்படாமலும், நீக்கியும், பாதியாக உடைக்கப்பட்டும் பயன்படுத்தப்படுகிறது. 1. தோல் நீக்கப்படாதவை - எ.கா. கருப்பு உளுந்து, பாசிப்பயறு 2. தோல் நீக்கப்பட்டவை - எ.கா முழு வெள்ளை உளுந்து, பாசிப்பருப்பு 3. பாதி உடைத்தவை - எ.கா. வெள்ளை உளுந்து உடைத்தது
ரொட்டி அல்லது சப்பாத்தி அல்லது அரிசி போன்ற உணவுகளுடன் உண்ணப்படுகிறது. இவ்வகை பயன்பாடு வங்காளத்தில் இது தால்பகத் என்று அறியப்படுகிறது. சில பருப்பு வகைகள் உப்புடன் வறுக்கப்பட்டு சிற்றுண்டியாக உண்ணப்படுகின்றன. பல்வேறு மசாலாப் பொருட்களுடன் சேர்த்து மசாலா சுண்டல் போன்றும் உண்ணப்படுகிறது.
சொற்பிறப்பு
தால் என்ற வார்த்தை சமஸ்கிருத சொல். "பிளவு" எனப் பொருள்படும்.
பயன்படுத்தும் முறை
இந்தியத் துணைக்கண்டத்தில் அரிசி, ரொட்டி, சப்பாத்தி மற்றும் நானுடன் சாப்பிடுகிறார்கள். இது சமைக்கப்பட்டு, வழங்கப்படும் முறை, ஒவ்வோரு பகுதிக்கும் மாறுபடும். தென் இந்தியாவில், சாம்பார் என்று அழைக்கப்படும் உணவை தயாரிப்பதற்கு முதன்மையாகப் பயன்படுத்தப்படுகிறது. இது பப்பு செய்ய பயன்படுத்தப்படுகிறது.
ஊட்டச்சத்து
100 கிராம் அளவுகளில், சமைத்த (வேகவைத்த) பருப்பு (தால்) 9% புரதம், 70% நீர், 20% கார்போஹைட்ரேட்டுகள் (8% ஃபைபர் உள்ளடக்கியது) மற்றும் 1% கொழுப்பு ஆகியவை உள்ளன. சமைத்த பருப்பில் (100 கிராமுக்கும்) பி வைட்டமின், போலேட் (45%) மற்றும் மாங்கனீசு (25%)  மிதமான அளவு தயாமின் (11 % ) மற்றும் இரும்பு (19%) மற்றும் பாஸ்பரஸ் (18%) போன்ற பல உணவுத் தாதுக்கள் உள்ளன. thumb|
மேற்கோள்கள்
பகுப்பு:பஞ்சாபி உணவு வகைகள் பகுப்பு:பீகாரி உணவுகள் பகுப்பு:ஆந்திர சமையல்
நீர்மத்தின் தனி வெப்ப விரிவுக் குணகம்
நீர்மத்தின் தனி வெப்ப விரிவுக் குணகம் (coefficient of absolute or real expansion of a liquid )என்பது அலகு கன அளவுள்ள ஒரு நீர்மத்தின் வெப்ப நிலையினை 1 °C உயர்த்தும் போது ஏற்படும் உண்மையான பருமன் விரிவிற்கும் அதன் மொத்த கன அளவிற்குமுள்ள விகிதமாகும்.
Cr =dV/v.
தனி(உண்மை) விரிவுக் குணகம் = தோற்ற விரிவுக் குணகம் + கொள்கலனின் விரிவுக் குணகம்
Creal = Capp. +Ccontainer
எச். வி. அண்டே
'''எச். வி. அண்டே' (H. V. Hande'', பிறப்பு: நவம்பர் 28, 1927) ஒரு தமிழக மருத்துவரும், அரசியல்வாதியும் ஆவார். 1967, 1971 ஆகிய ஆண்டுகளில் நடந்த சட்டமன்றத் தேர்தல்களில் பூங்கா நகர் தொகுதியிலிருந்து சுதந்திராக் கட்சி வேட்பாளராக சட்டசபைக்குத் தேர்ந்தெடுக்கப்பட்டார். இவரது மூதாதையர்கள் மங்களூரில் இருந்த காரணத்தால் மங்களூரார் என்று  அழைக்கப்படுகிறார்.
1980ல் நடந்த தேர்தலில் அண்ணா நகர் தொகுதியில் அண்ணா திராவிட முன்னேற்றக் கழகத்தின் வேட்பாளராக 699 வாக்குகள் வித்தியாசத்தில் கருணாநிதியிடம் தோற்றார். மறைந்த முதல்-அமைச்சர் எம்.ஜி.ஆரின் அமைச்சரவையில் 10 ஆண்டுகள் சுகாதாரத்துறை அமைச்சராக பணியாற்றியுள்ளார். அண்ணாநகர் தொகுதியில் 2006 ஆம் ஆண்டு நடந்த தேர்தலில் பாரதிய ஜனதா கட்சியின் வேட்பாளராக போட்டியிட்டு 9000 வாக்குகளைப் பெற்றார். 2004-ல் பாரதிய ஜனதா கட்சியின் தேசிய கவுன்சில் உறுப்பினர் ஆனார்.
இவர் ஓர் எழுத்தாளரும் ஆவார். இராமாயணம், டாக்டர் அம்பேத்கர் மற்றும் பிற தலைப்புகளில் பல புத்தகங்களை எழுதியுள்ளார். 1984 ஆம் ஆண்டு சென்னையிலுள்ள செனாய் நகரில் அவர் அண்டே மருத்துவமனையைத் திறந்தார்.
மேற்கோள்கள்
பகுப்பு:1927 பிறப்புகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:கோவை மக்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ராபர்ட் காலின்சன்
ராபர்ட் காலின்சன் ( Robert Collinson, பிறப்பு: நவம்பர் 6 1875, இறப்பு: திசம்பர் 26 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1897 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபர்ட் காலின்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1963 இறப்புகள் பகுப்பு:யார்க்சையர் துடுப்பாட்டக்காரர்கள்
மாற்றவியலா நினைவகம்
மாற்றவியலா நினைவகம்  (Read-only memory அல்லது ரோம், ROM) என்பது கணினிகளில் பயன்படுத்தப்படும் ஒருவகை தரவுச் சேமிப்பு வன்பொருளாகும். பொதுவாக இது ஓர் கணினிச் சில்லில் அமைக்கப்பட்டிருக்கும். நேரடி அணுகல் நினைவகம் போலன்றி இதில் சேமிக்கப்பட்டுள்ள தரவுகள் மின்னாற்றல் இல்லாதநிலையிலும் மறைவதில்லை. எனவே இவை மாயமாகா நினைவகம் (Non Voltile Memory) எனவும் குறிப்பிடப்படுகிறது. இதில் எழுதப்பட்டுள்ள தரவுகளை கணினியின் வழமையான செயல்பாட்டின்போது மாற்றவோ அழிக்கவோ இயலாது. இந்தத் தன்மையால் கணினிகளின் பயோசு எனப்படும் அடிப்படை உள்ளீடு/வெளியீடு அமைப்புகளில் மாற்றவியலா நினைவகம் பயன்படுத்தப்படுகிறது. சில பயனாளர் இலத்திரனியல் கருவிகளில் நிலை மென்பொருளுக்கான நினைவகமாகப் பயன்படுத்தப்படுகிறது.
இவற்றில் உள்ள தரவுகளை மாற்றுகின்ற தன்மையைப் பொறுத்து இவை வகைப்படுத்தப்படுகின்றன:
பகுப்பு:கணினி வன்பொருள்
இன்செப்சன் (திரைப்படம்)
இன்செப்சன் (Inception) 2010 இல் வெளியான அமெரிக்க அறிவியல் அதிரடித் திரைப்படமாகும். கிறிஸ்டோபர் நோலன் எழுதி, தயாரித்து, இயக்கினார். லியோனார்டோ டிகாப்ரியோ, கென் வட்டனபே, ஜோசப் கோர்டன்-லேவிட்ட், எலன் பேஜ், சில்லியன் மர்பி, டோம் ஹார்டி, மரியன் கோடிள்ளர்ட், திலீப் ராவ், டோம் பெரெங்கெர், மைகேல் கயின் ஆகியோர் நடித்துள்ளனர்.
பிறர் கனவில் சென்று அவர்களிடமிருந்து வெளிக்கொண்டுவர இயலாத ரகசியங்களை பிரித்து எடுத்து வரும் டோம் காப் எனும் கதாபாத்திரத்தில் டிகாப்ரியோ நடித்துள்ளார். மனைவியின் மரணத்தின் மர்மங்களால் தன் குடும்பம் மற்றும் நாட்டுரிமையை இழந்து வாடும் டோம் காபிற்கு மறு வாழ்வு வேண்டுமெனில் ஓர் பன்னாட்டு நிறுவன தலைவரின் மகன் மனதில் ஓர் எண்ணத்தை விதைக்க வேண்டும். காபின் சாதாரண வேலையான ரகசியத்தை பிரித்து எடுப்பதை விட இந்த எண்ணத்தை விதைப்பது என்பது கடினமான வேலை.
படத்தின் படப்பிடிப்பு 2009-ஆம் ஆண்டு ஜூன் 19-ஆம் தேதி டோக்கியோவில் தொடங்கி, அவ்வருட இறுதியில் கனடாவில் முடிந்தது.
இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. சிறந்த இசைக்கான அகாதமி விருதையும் சேர்த்து நான்கு அகாதமி விருதுகளை வென்றது.
கதை
டாம் காப் மற்றும் ஆர்தர் பிறரின் கனவில் சென்று ரகசியங்களை திருடுகின்றனர். திடீர் அதிர்வு (உதை, kick) அல்லது கனவில் இறப்பு ஆகியவை நிகழ்ந்தால் மட்டுமே கனவிலிருந்து வெளிவரமுடியும். கனவினை திருடுபவர்கள் ஒரு பொருள் ஒன்றினை வைத்திருப்பர். அதை வைத்து தற்பொழுது கனவில் இருக்கிறோமா இல்லையா என்பதை உறுதிபடுத்திக் கொள்வர். பிறரின் பொருளினை வேறொருவர் பயன்படுத்தக்கூடாது. காப்-இன் பொருள் பம்பரமாகும். கனவுலகில் இருக்கும் பொழுது பம்பரம் சுழல்வதை நிறுத்தாது. காப் தன் இறந்து போன மனைவி மால்-இன் நினைவுகளால் தடுமாறுகின்றான். இதனாலேயே காப்-இன் கனவுகளில் மால் வந்து அவனது முயற்சிகளை கெடுக்கின்றார்.
காப் குழுவினர் சைடோ என்ற தொழிலதிபரின் கனவிற்குள் செல்கின்றனர். அவரது ரகசியங்களை திருடும் முயற்சி தோல்வியடைந்தது. பின்னர் சைடோ காப் குழுவினரை கண்டுபிடித்து. இன்செப்சன் என்ற செயலினை செய்ய வேண்டுகிறார். இன்செப்சன் என்பது ஒருவரின் மனதில் அவர் அறியாமலேயே ஒரு எண்ணத்தினை விதைப்பது ஆகும். சைடோ தன் போட்டி தொழிலதிபரான மவுரீஸ் பிஷ்சரின் மகன் ராபர்ட் பிஷ்சர் மனதில் அத்தொழிலினை விட்டு வேறு ஒரு தொழிலினை அணுகும் படியான எண்ணத்தினை விதைக்க வேண்டினார். இச்செயலினை காப் குழுவினர் முடித்தால் காப் மீது சுமத்தப்பட்ட மனைவியின் கொலை குற்றத்தினை நீக்கி குழந்தைகளுடன் இணைக்க உதவுவதாக சைடோ கூறுகிறார். ஆர்தர் இந்த வேலை வேண்டாம் என்று கூறியதையும் மீறி காப் இன்செப்சன் செய்து விடுவதாக ஒத்துக்கொள்கிறார். காப் தனது குழுவினை ஒன்று சேர்க்கிறார். ஈம்ஸ் வடிவமைப்பாளர்; யூசப் வேதியியல் நிபுணர்; ஆரியாட்னே கனவுலகினை வடிவமைப்பவர். சைடோ தான் பார்வையிட வருவதாக கேட்டுக்கொண்டதால் அவரையும் குழுவில் இணைத்தனர். ஆரியாட்னே காப் தன் மனைவியின் தற்கொலையினை பற்றி வருத்தப்படுவதினையும் குழந்தைகளை பிரிந்து வாழும் துயரத்தையும் அறிகிறார்,
தன் தந்தை இறந்ததால் ராபர்ட் பிஷ்சர் சிட்னியிலிருந்து லாஸ் ஏஞ்செலஸ் நகரத்திற்கு விமானத்தில் செல்கிறார். பயணத்தின் பொழுது காப் பிஷ்சருக்கு மயக்க மருந்து கொடுக்கின்றார். காப் குழுவினரும் பிஷ்சரும் பகிர்ந்த கனவிற்குல் செல்கின்றனர். ஒவ்வொரு கனவு அடுக்கிலும் கனவினை உருவாக்குபவர் பின்தங்குகிறார்கள். இவர்கள் அடுத்த அடுக்கு கனவில் செல்பவர்களை எழுப்புவதற்கு பின்தங்குகிறார்கள். பிறர் அடுத்த அடுக்கு கனவிற்கு செல்கிறார்கள். வேன் ஆற்றில் விழுவது (முதலாம் அடுக்கு கனவு), ஹோட்டல் லிப்ட் விழுவது (இரண்டாம் அடுக்கு கனவு) , உடையும் கட்டடம் (மூன்றாம் அடுக்கு கனவு) போன்ற நிகழ்வுகளை பயன்படுத்தி ஒவ்வொரு அடுக்கிளிருந்தும் மீண்டுவருகிறார்கள். முதல் கனவு அடுக்கில் யூசப் கனவிற்குள் செல்கிறார்கள். பிஷ்சரை கடத்துகிறார்கள், ஆனால் அவனது இராணுவப்படுத்தப்பட்ட மனதினால் எதிர்ப்பு கிளம்பியது. பலர் காப்-இன் குழுவினரை சுட்டுத்தள்ள வருகின்றனர். துப்பாக்கிச்சூட்டினால் சைடோவிற்கு காயம் ஏற்படுகிறது. யூசுப்பின் வேதியியல் பொருளினால் கனவில் இறப்பவர் நிஜவுலகில் விழிக்காமல் லிம்போ (Limbo) எனும் கட்டற்ற கனவுலகிற்கு செல்வர்.
ஈம்ஸ் தற்காலிகமாக பிஷ்சரின் மாற்றுத் தந்தையான பீட்டர் பிரவுனிங்கின் உருவத்திற்கு மாறுகிறார். யூசுப் ஒரு வேனில் அனைவரையும் ஏற்றிக்கொண்டு செல்கிறார். வேனில் யூசுப்பை தவிர பிறர் இரண்டாம் அடுக்கு கனவிற்குள் செல்கின்றனர். இரண்டாம் அடுக்கு கனவு ஒரு ஹோட்டலில் நடக்கின்றது. காப் மற்றும் ஈம்ஸ் பிஷ்சரை மனமாற்றம் செய்கின்றனர். அடுத்து ஈம்ஸ்சின் கனவிற்குள் செல்கின்றனர். மூன்றாம் அடுக்கு கனவில் ஒரு பனிமலையின் மேல் உள்ள கோட்டையின் அருகில் இருக்கின்றனர். அக்கோட்டை இராணுவ வீரர்களால் சூழப்பட்ருக்கிறது. குழு இராணுவ வீரர்களுடன் போராடிக்கொண்டே கோட்டையினுள் செல்கின்றனர்.
காப் மனைவி மால் பிஷ்சரை கொன்று விடுகிறார். சைடோவும் தனது காயங்களால் இறக்கிறார். சைடோ மற்றும் பிஷ்சரினை மீட்க காப் மற்றும் அரியாட்னே லிம்போ என்ற கட்டற்ற கனவுலகிற்கு செல்கின்றனர். அங்கு மாலினை சந்திக்கின்றனர். மால் தன்னுடனேயே இருக்குமாறு காப்-இனை அழைக்கிறார். அங்கே இருக்க மறுத்த காப் தன்னால் தான் மால் தற்கொலை செய்துக்கொண்டதாக கூறுகிறார். முன்னர் காப் மற்றும் மால் லிம்போவிலிருந்த பொழுது காப் இன்செப்சன் பயன்படுத்தி நாம் இருப்பது கனவு உலகு என்ற எண்ணத்தினை விதைத்தார். அவர்கள் கனவிலிருந்து நிஜவுலகிற்கு வந்திருந்தாலும் மால் ஆல் தான் இருப்பது நிஜ உலகு என்பதை ஏற்றுக்கொள்ள முடியவில்லை. அதனாலேயே அவள் தற்கொலை செய்துக்கொண்டார்.
இதனால் கோபமடைந்த மால் கத்தியால் காப்-இனை குத்துகின்றார், அரியாட்னே அவளைச் சுடுகின்றார். பிஷ்சருடன் மூன்றாம் அடுக்கு கனவிற்கு செல்வதற்காக குதிக்கிறார்கள். அரியாட்னே. சைடோவினை மீட்டு வருவதற்காக காப் லிம்போவிலேயே இருக்கிறார். பிஷ்சரினை மூன்றாம் அடுக்கு கனவில் உயிர்ப்பிக்கின்றனர். பிஷ்சர் பாதுகாப்பு அறையினுள் செல்கிறார். அங்கு தன் தந்தையில் நிறுவனத்தினை பிரிக்கும்படியான எண்ணத்தினை அறிந்து ஏற்றுக்கொள்கிறார்.
காப்-இனை விட்டுவிட்டு மற்றவர்கள் நிஜவுலகிற்கு வருகிறார்கள். லிம்போவில் மாட்டி மிகவும் வயதான சைடோவினை காப் கண்டுபிடிக்கின்றார். காப் சைடோவினை நிஜவுலகிற்கு வருமாறு அழைக்கிறார். பின்னர் குழுவில் உள்ள அனைவரும் விமானத்தில் விழிக்கின்றனர். காப் கஸ்டம்ஸ் வழியாக விமான நிலையத்தினை கடக்கின்றார். காப் தன் குழந்தைகளுடன் மீண்டும் இணைய வீட்டிற்கு செல்கின்றார். காப் தான் நிஜவுலகில் தான் இருக்கிறேன் என்பதினை அறிய பம்பரத்தை சுழல விடுகின்றார். அதற்குள் தன் குழந்தைகள் வர அவர்களை போய் அரவணைக்கின்றான். பம்பரம் இன்னும் சுழலுகின்றது.
குழு
thumb|இடமிருந்து வலம் - சில்லியன் மர்பி, மரியன் கோடிள்ளர்ட், [[ஜோசப் கார்டன்-லெவிட், எலன் பேஜ், கென் வட்டனபே, மைகேல் கயின் மற்றும் லியோனார்டோ டிகாப்ரியோ.]]
வளர்ச்சி
thumb|left|220px|இன்செப்சன் திரைப்படம் தொடர்பான கேள்விகளுக்கு [[எம்மா தாமஸ் மற்றும் கிறிஸ்டோபர் நோலன் பதிலளிக்கிறார்கள்.]] முதலில் நோலன் கனவுத் திருடர்கள் பற்றிய என்பது பக்க திரைக்கதையினை எழுதினார். நோலன் இப்படத்தினை ஒரு திகில் திரைப்படமாக இயக்க திட்டமிட்டார், ஆனால் ஓர் திருட்டுக் கதையாக இயக்கினார். இப்படத்திற்கான திரைவசனத்திற்காக ஒன்பது-பத்து வருடங்கள் உழைத்தார்.
2001-ஆம் ஆண்டில் வார்னெர் புரோசிடம் இந்த யோசனையை சமர்ப்பிக்கும்போழுது, இந்த மாப்பெரும் படத்தை உருவாக தனக்கு மேலும் அனுபவம் தேவைப்படும் என்பதை உணர்ந்தார். ஆதலால், பேட்மேன் பிகின்ஸ், த பிரஸ்டீஜ் மற்றும் தி டார்க் நைட் ஆகியத் திரைப்படங்களை இயக்க முடிவெடுத்தார்.
ஒளிப்பதிவு
சாதாரண காட்சிகள் 35 மி.மீ திரையிலும் முக்கியமான காட்சிகள் 70 மி.மீ திரையிலும் பதிவு செய்யப்பட்டன. நோலன் தனது த டார்க் நைட் திரைப்படத்தில் பயன்படுத்திய ஐமாக்ஸ் திரையினை இன்செப்சனில் பயன்படுத்தவில்லை. நோலன் முக்கோண திரையினையும் பயன்படுத்தவில்லை. இத்திரைப்படம் நம்பகத்தகுந்ததாக இருக்க வேண்டும் என்பதற்காக இவ்வாறு செய்தார் மேலும் முக்கோண திரையில் காட்சிகள் சற்று மங்கலாக தெரிகின்றன எனவும் இவற்றை தவிர்ப்பதற்கே சாதாரண 35 / 70 மி.மீ. திரையினை பயன்படுத்தியதாகவும் கூறியுள்ளார்.
வருவாய்
இன்செப்சன் ஐமாக்ஸ்(IMAX) மற்றும் சாதாரணத் திரையரங்குகளில் சூலை 16 2010 அன்று வெளியிடப்பட்டது. முதல் காட்சி இலண்டனில் சூலை 8 2010 அன்று திரையிடப்பட்டது. அமெரிக்கா மற்றும் கனடாவில் 3,792 சாதாரண திரையரங்குகளிலும் 195 ஐமாக்ஸ்(IMAX) திரையரங்குகளிலும் திரையிடப்பட்டது. வெளியீட்டு நாளான சூலை 16 அன்று மட்டும் $21.8 மில்லியன் வருவாய் ஈட்டியது. இத்திரைப்படம் முதல் வாரத்தில் $62.7 மில்லியன் வருவாயினை ஈட்டியது. இன்செப்சனின் முதல் வார வருவாய் அதனை அதிகபட்ச வார வருவாய்களை பெற்ற அறிவுபுனைத் திரைப்படங்களில் இரண்டாம் இடத்தினை பெற்றது.
இன்செப்சன் திரைப்படம் அமெரிக்கா மற்றும் கனடாவில் மட்டும் $292 மில்லியன் வருவாயினை ஈட்டியது. பிற நாடுகளில் மொத்தமாக $532 மில்லியன் வருவாயினை ஈட்டியது. மொத்தமாக உலகம் முழுவதும் $823 மில்லியன் வருவாயினை ஈட்டியது.
அமெரிக்கா மற்றும் கனடாவினைத் தவிர அதிக வருவாய் ஈட்டித் தந்த பிற நாடுகள்: சீனா ($68 மில்லியன்), இங்கிலாந்து, ஐயர்லாந்து மற்றும் மால்டா ($56 மில்லியன்), பிரான்சு மற்றும் மகரெப் பகுதி($43 மில்லியன்), சப்பான் ($40 மில்லியன்) மற்றும் தென் கொரியா ($38 மில்லியன்).
வெளி இணைப்புகள்
பகுப்பு:2010 திரைப்படங்கள் பகுப்பு:ஆங்கிலத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:மேற்கோள் வழு-Defined multiple times பகுப்பு:அமெரிக்கத் திரைப்படங்கள் பகுப்பு:பிரித்தானிய திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள்
ரோசாசைட்டு
ரோசாசைட்டு (Rosasite) (Cu,Zn)2(CO3)(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கார்பனேட்டு வகை கனிமமாகும். துத்தநாகம் மற்றும் தாமிர தாதுவாகப் பயன்படுத்தக்கூடிய சிறிய அளவு திறன் கொண்டது. வேதியியல் ரீதியாக சொல்வதென்றால் இதை ஒரு செப்பு துத்தநாக கார்பனேட்டு ஐதராக்சைடு எனலாம். இக்கனிமத்தில் உள்ள செப்பு மற்றும் துத்தநாக விகிதம் 3:2 ஆகும். செப்பு-துத்தநாக படிவுகளில் இரண்டாம் நிலை ஆக்சிசனேற்ற மண்டலத்தில் ரோசாசைட்டு தோன்றுகிறது. முதலில் 1908 ஆம் ஆண்டில் இத்தாலி நாட்டின் சார்டினியாவில் உள்ள ரோசாசு சுரங்கத்தில் இது கண்டுபிடிக்கப்பட்டது. கண்டுபிடிக்கப்பட்ட இடத்தின் பெயரே கனிமத்திற்கும் சூட்டப்பட்டது. இழைவடிவ நீல-பச்சை ரோசாசைட்டு படிகங்கள் பொதுவாக உருண்டையான திரட்டுகளில் காணப்படுகின்றன, பெரும்பாலும் இரும்புத் தாதுவான சிவப்பு லிமோனைட்டு மற்றும் பிற வண்ணமயமான தாதுக்களுடன் தொடர்பு கொண்டதாகவும் ரோசாசைட்டு உள்ளது. ஆரிகால்சைட்டு கனிமத்தைப் போலவே இருக்கும் என்றாலும் ரோசாசைட்டை அதன் உயர்ந்த கடினத்தன்மையால் வேறுபடுத்தி அறியலாம்.
மேற்கோள்கள்
பகுப்பு:கார்பனேட்டு கனிமங்கள் பகுப்பு:துத்தநாகக் கனிமங்கள் பகுப்பு:செப்புக் கனிமங்கள் பகுப்பு:ஒற்றைச்சரிவச்சுக் கனிமங்கள்
தெற்கு கண்ணனூர்
தெற்கு கண்ணனூர், இந்தியா, தமிழ்நாடு, திருச்சிராப்பள்ளி மாவட்டம், மண்ணச்சநல்லூர் வட்டத்திலுள்ள ஒரு பேரூராட்சி ஆகும். இங்கு திருச்சி - சென்னை நெடுஞ்சாலையில் அமைந்த சமயபுரம் மாரியம்மன் கோயில், ஆனந்தவள்ளி உடனுறை போஜீஸ்வரர் திருக்கோவில், உஜ்ஜையினி ஓம் காளியம்மன் திருக்கோவில் ஆகிய திருக்கோவில்கள் அமையப்பெற்றுள்ளன.
அமைவிடம்
திருச்சிராப்பள்ளி - சென்னை நெடுஞ்சாலையில், திருச்சியிலிருந்து 8 கிலோ மீட்டர் தொலைவில் மண்ணச்சநல்லூர் வட்டத்தில் தெற்கு கண்ணனூர் உள்ளது.
பேரூராட்சியின் அமைப்பு
4.5 சகிமீ பரப்பும், 15 வார்டுகளும்,   61 தெருக்களும் கொண்ட இப்பேரூராட்சி  மண்ணச்சநல்லூர்  (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது. இப்பேரூராட்சி எஸ்.கண்ணனூர் மேற்கு, எஸ்.கண்ணனூர் கிழக்கு என இரண்டு வருவாய் கிராமங்களில் 9 குக்கிராமங்களை உள்ளடக்கியதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3403   வீடுகளும்,  13,073  மக்கள்தொகையும் கொண்டது.
வெளி இணைப்புகள்
திருச்சிராப்பள்ளி மாவட்டத்தில் உள்ள பேரூராட்சிகள்
காமா-ஐதராக்சிபியூட்டரால்டிகைடு
காமா-ஐதராக்சிபியூட்டரால்டிகைடு (γ-Hydroxybutyraldehyde) என்பது C4H8O2 என்ற மூலக்கூற்று வாய்ப்பாடு கொண்ட ஒரு வேதியியல் இடைநிலைக் கரிமச் சேர்மமாகும். γ-ஐதராக்சிபியூட்டனால் என்ற பெயராலும் இச்சேர்மம் அழைக்கப்படுகிறது. 1,4-பியூட்டேன்டையால் சேர்மத்திலிருந்து உயிரியல்தொகுப்பு வினையின் மூலம் நரம்புக்கடத்தியான காமா-ஐதராக்சிபியூட்டைரிக் அமிலம் தயாரிக்கும் போது காமா-ஐதராக்சிபியூட்டரால்டிகைடு இடைநிலை வேதிப்பொருளாகத் தோன்றுகிறது. 1,4-பியூட்டேன்டையாலைப் போலவே வெளிப்புறத்திலிருந்து எடுத்துக் கொள்ளும்போது இச்சேர்மமும் காமா-ஐதராக்சிபியூட்டைரிக் அமிலத்திற்கு முன்மருந்தாகச் செயல்படுகிறது. இருப்பினும், அனைத்து அலிபாட்டிக் ஆல்டிகைடுகள் போலவே எரிகாரமாகவும், கடுந்துர்நாற்ற நெடியுடையதாகவும் காமா-ஐதராக்சிபியூட்டரால்டிகைடு காணப்படுகிறது. எனவே, விரும்பத்தகாத இச்சேர்மத்தை உட்கொள்ள நேர்ந்தால் கடுமையான குமட்டலும் வாந்தியெடுப்பும் நிகழ்கின்றன.
மேற்கோள்கள்
பகுப்பு:ஆல்டிகைடுகள் பகுப்பு:தூக்க மருந்துகள்
பார்வைக்கு அப்பால் வீச்சு ஏவுகணை
பார்வைக்கு அப்பால் வீச்சு ஏவுகணை (Beyond-visual-range missile) என்பது பொதுவாக வளியில் இருந்து வளிக்கு ஏவப்படும் ஏவுகணையாகும். இந்த வகை ஏவுகணை மூலம் 20 நாட்டிகல் மைலுக்கு (37 கி.மி) அப்பாலோ அதற்கு மேலோ உள்ள இலக்கைத் தாக்க முடியும். இந்த வகை ஏவுகணை உந்து பொறி மற்றும் திமிசுத்தாரை பொறி உதவியின் மூலம் இயக்கப்படுகிறது.
வரலாறு
பார்வைக்கு அப்பால் வீச்சு ஏவுகணை முதலில் அமெரிக்காவினால் உருவாக்கப்பட்டது. இவ்வகை ஏவுகணை வியட்நாம் போரில் முதலில் பயன்படுத்தப்பட்டது.
சான்றுகள்
பகுப்பு:ஏவுகணைகள்
சர் வில்பிரித் ரசல் கிரிம்வேடு
சர் வில்பிரித் ரசல் கிரிம்வேடு (Sir Wilfrid Russell Grimwade) என்பவர் ஆத்திரேலியாவைச் சேர்ந்த ஒரு வேதியியலாளர் ஆவார். தாவரவியலாளர், தொழிலதிபர் மற்றும் கொடையாளர் போன்ற பல்வேறு முகங்களாலும் இவர் நன்கு அறியப்படுகிறார். 1879 ஆம் ஆண்டு அக்டோபர் மாதம் 15 ஆம் தேதி இவர் பிறந்தார். தொழிலதிபரான பிரடெரிக் செப்பர்ட்டு கிரிம்வேடு இவரது தந்தையாவார். ஆத்திரேலிய இராணுவத்தில் முதுநிலை அலுவலராக பணியாற்றிய அரோல்டு கிரிம்வேடு இவரது சகோதரர் ஆவார்.
1929 ஆம் ஆண்டு கிரிம்வால்ட் வழங்கிய ஒரு உதவித்தொகை ரசல் கிரிம்வேடு பரிசை உருவாக்க பயன்படுத்தப்பட்டது, இது வனவியல் ஆய்வுக்கான உதவித்தொகையாகும். 2018 ஆம் ஆன்டு நிலவரப்படி, ஆண்டு பரிசு மதிப்பு, 40,000 டாலர் ஆகும். 1934 ஆம் ஆண்டு குக்கின் குடிசையை இங்கிலாந்தில் வாங்கி அதை ஆத்திரேலியாவுக்கு அனுப்பிய பின்னர் விக்டோரியாவுக்கு வழங்கினார்.
சர் வில்பிரித் ரசல் கிரிம்வேடு பிரித்தானியப் பேரரசின் சிறந்த மனிதர் விருதை 1935 ஆம் ஆண்டு வென்றுள்ளார். 1950 ஆம் ஆண்டு மன்னரின் பிறந்த நாள் பரிசுப் பட்டியலில் வீரப்பெருந்தகையாக இடம்பெற்றார்.
மேற்கோள்கள்
பகுப்பு:1879 பிறப்புகள் பகுப்பு:1955 இறப்புகள் பகுப்பு:வேதியியலாளர்கள் பகுப்பு:ஆத்திரேலிய அறிவியலாளர்கள்
தளவாய் காளதீஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஃபின் பேலர்
ஃபெர்கல் டேவிட் (Fergal Devitt) (பிறப்பு: சூலை 25, 1981)  என்பவர் ஓர் ஐரிய தொழில்முறை மற்போர் வீரர் ஆவார். இவர் ஃபின் பேலர் எனும் எனும் மேடைப் பெயராலேயே பரவலாக அறியப்படுகிறார். தற்போது இவர் உலக மற்போர் மகிழ்கலை நிறுவனத்தின் சுமாக்டவுன் நிகழ்ச்சியில் ஒப்பந்தமாகி விளையாடி வருகிறார்.
தனது தொழில் வாழ்க்கையில் நியூ சப்பான் புரோ ரெஸ்லிங் நிகழ்ச்சியில் கலந்து கொண்டதன் மூலம் பரவலாக அறியப்பட்டார். அங்குவிளையாடிய போது மூன்று முறை இளையோர் மிகு கன வாகையாளர் பட்டத்தினையும் ஆறு முறை கூட்டு வாகையாளர் பட்டத்தினையும் வென்றார். அதில் நான்கு முறை ருசூக் டக்குசியுடனும் இரு முறை மினோருவுடனும் இணைந்து கூட்டு வாகையாளர் பட்டத்தினைப் பெற்றார். மேலும் இருமுறை 2010 மற்றும் 203 ஆம் ஆண்டுகளில் நடைபெற்ற பெஸ்ட் ஆஃப் சூப்பர் ஜூனியர்ஸ் நிகழ்ச்சியில்  இரு முறை வென்றார்.
பின்பு உலக மற்போர் மகிழ்கலை நிறுவனத்தின் மற்றொரு நிகழ்ச்சியான என் எக்ஸ் டி யில் இனைந்த போது ஃபின் பேலர் என்பதனை தனது மேடைப் பெயராகத் தேர்வு செய்தார். அவர் ஒரு முறை என் எக்ஸ் டி வாகையாளராகத் தேர்வாகினார். மேலும் அதிக நாட்கள் வாகையாளர் பட்டத்தினை தக்க வைத்துக் கொண்டவர் எனும் புதிய சாதனையும் படைத்தார். அவர் 292 நாட்கள் அந்த வாகையாளர் பட்டத்தினை தன் வசம் வத்திருந்தார். உலக மற்போர் நிறுவனம் இதனை 293 நாட்களாக அறிவித்தது. இந்த நிறுவனத்தின் முதல் டஸ்டி ரோட்ஸ் கூட்டு வாகையாளர் கிளாசிக் எனும் வாகையாளர் பட்டத்திற்கான முதல் போட்டியில் சுமாவோ ஜோவுடன் இணைந்து கூட்டு வாகையாளர் பட்டம் பெற்றார். பின்பு உலக மற்போர் நிறுவனத்துடன் ஏற்பட்ட ஒப்பந்தம் காரணமாக என் எக்ஸ் டி யில் இருந்து விலகி இவர் சுமாக்டவுனில் கலந்து கொண்டார். இவர் கலந்து கொண்ட தனது முதல் பே பெர் வியூ நிகழ்ச்சியிலேயே வாகையாளர் பட்டம் பெற்றார். 2016 ஆம் ஆண்டில் நடைபெற்ற சம்மர் சிலாம் எனும் நிகழ்ச்சியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர்  இந்தப் பட்டத்தினைக் கைப்பறியதன் மூலம்  மிகக் குறைந்த நாட்களிலேயே சாகையாளர் பட்டம் பெற்றவரானார்.
உலக மற்போர் மகிழ்கலை நிறுவனம்
சூலை 19, 2016 ஆம் ஆண்டில் நடைபெற்ற வீரர்கள் தேர்வில் இவர் உலக  மற்போர் மகிழ்கலை நிறுவனத்தின் ரா எனும் நிகழ்ச்சியில் தேர்வானார். சூலை 25 இல் நடைபெற்ற ராவில் தனது 35 ஆம் பிறந்தநாளின் போது இவர் தனது முதல் போட்டியில் விளையாடினார். புதியதாக உலக வாகையாளர் எனும் வாகையாளர் எனும் பட்டத்தினை அந்த நிறுவனம் அறிவித்தது. அதற்காக நான்கு வீரர்கள் பங்குபெறும் ஃபேடல் ஃபோர் வே  எனும் போட்டியில் ரூசவ், சிசாரோ மற்றும் கெவின் ஓவன்சுவுடன் இணைந்து இவர் போட்டியிட்டார். 2016 ஆம் ஆண்டில் நடைபெற்ற சம்மர்சிலாம் எனும் நிகழ்ச்சியில் நடைபெற்ற இந்தப் போட்டியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர்  இந்தப் பட்டத்தினைக் கைப்பறியதன் மூலம்  மிகக் குறைந்த நாட்களிலேயே சாகையாளர் பட்டம் பெற்றவரானார். அந்தப் போட்டியில் ஏற்பட்ட காயம் காரணமாக இவர் சிறிது காலம் ஓய்வில் இருந்தார். அந்த சமயத்தில் அவரின் வாகையாளர் பட்டத்தினை திரும்பக் கொடுக்க  இருப்பதாக ரா நிர்வாக மேலாளரான மிக் ஃபோலி தனது டுவிட்டர் பக்கத்தில் தெரிவித்தார்.
சான்றுகள்
பகுப்பு:மற்போர் வீரர்கள் பகுப்பு:வாழும் நபர்கள்
சிதம்பரச் செய்யுட்கோவை
சிதம்பரச் செய்யுட்கோவை ஒரு கோவை இலக்கிய நூல். இது இலக்கிய அமைதியுடன் கூடிய நூல் ஆயினும் இலக்கணச் சிறப்புக் கொண்டது. இந்நூலை இயற்றியவர் குமரகுருபரர். வைணவம் சார்ந்த பாப்பாவினம் என்னும் நூலின் அமைப்பைத் தழுவி அமைந்த இந்நூல் சைவச் சார்பு கொண்டது. யாப்பருங்கலம், யாப்பருங்கலக் காரிகை போன்ற இலக்கண நூல்கள் சமண சமயம் சார்ந்தவை ஆதலால், வைணவ, சைவ சமயச் சார்புடன் கூடிய இலக்கண நூல்களின் தேவைகருதி இந்நூல்களை இயற்றியதாகக் கருதப்படுகின்றது.
அமைப்பு
இந்நூலில் வெண்பா விகற்பம், வெண்பாவினம், ஆசிரியப்பா விகற்பம், ஆசிரியப்பாவினம், கலிப்பா விகற்பம், கலிப்பாவினம், வஞ்சிப்பா விகற்பம், வஞ்சிப்பாவினம், மருட்பா ஆகிய ஒன்பது பிரிவுகள் உள்ளன. இப்பிரிவுகளில் மொத்தம் 84 எடுத்துக் காட்டுகள் உள்ளன.
குறிப்புகள்
பகுப்பு:தமிழ் இலக்கண நூல்கள்
கடவம்பாக்கம் ஊராட்சி
கடவம்பாக்கம் ஊராட்சி (Kadavambakkam Gram Panchayat), தமிழ்நாட்டின் விழுப்புரம் மாவட்டத்தில் உள்ள ஒலக்கூர் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1648 ஆகும். இவர்களில் பெண்கள் 819 பேரும் ஆண்கள் 829 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திறன்பேசி
right|thumb|நுண்ணறிபேசி right|thumb|[[தொடுதிரை வசதி கொண்ட நோக்கியா நிறுவனத்தின் நோக்கியா N8 ரக நுண்ணறி பேசி]] திறன்பேசி (Smartphone) அல்லது நுண்ணறிபேசி என்பது கூடிய பயன்பாடுகளைக் கொண்ட ஒரு நகர்பேசி ஆகும். மின்னஞ்சல், இணையம், ஒளிப்படக்கருவி, தொலைபேசி, ஒலி, இசைப்பெட்டி, குறிப்பு, நாள்காட்டி, தொடர்புகள் எனப் பலதரப்பட்ட செயலிகளை இது கொண்டிருக்கலாம். அப்பிளின் ஐ-போன், பிளக்பேரி போன்றவை நுண்ணறி பேசிகள் ஆகும்.
வரலாறு
thumb|180px|right|ஐபிஎம் சைமன் (1994 அறிமுகப்படுத்தப்பட்டது) முதல் நுண்ணறி பேசி
ஆனைக்கோட்டை
ஆனைக்கோட்டை என்பது இலங்கையின் வடமாகாணத்தின் ஒரு பகுதியாக உள்ள யாழ்ப்பாணக் குடாநாட்டில் வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊராகும். இது யாழ்ப்பாண நகரத்தில் இருந்து மானிப்பாய் செல்லும் வீதியில், நகரத்தில் இருந்து சுமார் மூன்று மைல் தொலைவில் அமைந்துள்ளது. இதன் அயலில் மானிப்பாய், நவாலி, தாவடி, வண்ணார்பண்ணை ஆகிய கிராமங்கள் அமைந்துள்ளன.
திறன்பேசி
வரலாறு
பகுப்பு:நகர்பேசிகள்
ஆனைக்கோட்டை
வரலாற்று முக்கியத்துவம்
இது யாழ்ப்பாணத்தில் கண்டுபிடிக்கப்பட்ட முதலாவது குடியிருப்பு மையம் என கூறப்படுகிறது. இதற்கு ஆதாரமாக அங்கு கண்டுபிடிக்கப்பட்ட பிராமி எழுத்துப் பொறித்த முத்திரை, உரோம மட்கலன்கள், லட்சுமி நாணயம் ஆகியவையைக் கொள்ளலாம். இவை 2300 ஆண்டுகளுக்கு முற்பட்டவையாக கருதப்படுகின்றன.
http://www.addaikalanayaki.com/
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
உடுநுவரை
புவியியலும் காலநிலையும்
உடுநுவரை மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 568 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை பெருந்தோட்டங்களும் காணப்படுகிறது.
உசாத்துணைகள்
பகுப்பு:மத்திய மாகாணம், இலங்கை
மகரகமை பிரதேச செயலாளர் பிரிவு
மகரகமை பிரதேச செயலாளர் பிரிவு (Maharagama Divisional Secretariat, මහරගම ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 41 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 195355 ஆகக் காணப்பட்டது.
வெளியிணைப்புக்கள்
பகுப்பு:கொழும்பு மாவட்டப் பிரதேச செயலாளர் பிரிவுகள்
வெண்குந்திரி
வெண்குந்திரி அல்லது விடதரி (Abrus) என்பது பட்டாணி இனத்தில் பபேசியே என்ற குடும்பத்தைச் சார்ந்த பூக்கும் தாவரம் ஆகும். இவற்றில் 13 முதல் 18 இனங்கள் இருந்தாலும் குன்றி என்ற இனம் குறிப்பிடத்தக்கது. இதன் விதிகள் விசத்தன்மை கொண்டதாக இருப்பதால் நகைக் கடைகளில் மட்டும் பயன்படுத்தப்படுகிறது.
மேற்கோள்கள்
பகுப்பு:பூக்கும் தாவரங்கள்
குளோரின் ஓராக்சைடு
குளோரின் ஓராக்சைடு (Chlorine monoxide) என்பது ClO என்ற மூலக்கூற்று வாய்ப்பாடுடன் கூடிய ஒரு வேதியியல் தனியுறுப்பு ஆகும். ஓசோன் குறைபாட்டில் இச்சேர்மம் முக்கியப் பங்கு வகிக்கிறது. படைமண்டலத்தில் குளோரின் அணுக்கள் ஓசோன் மூலக்கூறுகளுடன் வினைபுரிந்து குளோரின் ஓராக்சைடு மற்றும் ஆக்சிசன் ஆகியன உருவாகின்றன.
இவ்வினையின் விளைவாக ஓசோன் அடுக்கில் குறைபாடு ஏற்படுகிறது. இவ்வினை அங்கு தொடர்ந்து நிகழ்வதால் குளோரின் ஓராக்சைடு உறுப்புகள் மேலும் ஆக்சிசன் உறுப்புடன் வினைபுரிந்து குளோரின் தனியுறுப்பை மீட்டாக்கம் செய்கின்றன.
என்பது இங்கு நிகழும் ஒட்டுமொத்த வினையாகும்.
குளோரோபுளோரோகார்பன்களை உபயோகிப்பது மேல்படை மண்டலத்தில் குறிப்பிடத்தகுந்த தாக்கத்தை ஏற்படுத்துகிறது. வினைபுரியும் தன்மையற்ற குளோரோபுளோரோகார்பன் படைமண்டலத்திற்குள் எளிதாக ஊடுறுவுகிறது. பின்னர் அங்கு ஒளி மின்பிரிகை அடைந்து குளோரின் தனியுறுப்புகளை உருவாக்குகிறது. இவ்வுறுப்புகள் உடனடியாக குளோரின் ஓராக்சைடாக மாறுகின்றன. இரண்டு உறுப்புகள் வினைபட்டு இருகுளோரின் ஈராக்சைடு உருவாகி உறுப்பு வினையைத் தடைசெய்யும்வரை இச்சுழற்சி தொடர்கிறது. ஏனெனில் வளிமண்டலத்தில் குளோரோபுளோரோகார்பனின் செறிவு மிகவும் குறைவாகும். அதனால் உறுப்புகளின் வினையைத் தடைசெய்யும் நிகழ்தகவு மிகவும் குறைவு. அதாவது ஒவ்வொரு உறுப்பும் பல்லாயிரக் கணக்கான ஓசோன் மூலக்கூறுகளைச் சிதைக்க முடியும் என்பது இதன் பொருளாகும்.
மேற்கோள்கள்
பகுப்பு:குளோரின் சேர்மங்கள் பகுப்பு:ஆக்சைடுகள் பகுப்பு:ஆலசன் சேர்மங்கள் பகுப்பு:குளோரின் ஆக்சைடுகள் பகுப்பு:தனி உறுப்புகள்
பேரி கொலிஸ்
வெளி இணைப்பு
பேரி கொலிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
படிகநாளம் ஊராட்சி
படிகநாளம் ஊராட்சி (Padiganalam Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1191 ஆகும். இவர்களில் பெண்கள் 583 பேரும் ஆண்கள் 608 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
சேரன்
சேரன் என்னும் தலைப்பில் உள்ள கட்டுரைகள் கீழே உள்ளன.
அப்துல் ரஹ்மான் இப்னு இப்ராஹிம் சோரி
அப்துல் ரஹ்மான் இப்னு இப்ராஹிம் சோரி (عبد الرحمن ابن ابراهيم سوري) மேற்கு ஆப்பிரிக்க நாடான கினியாவில் உள்ள ஃபவுட்டா டிஜல்லான் என்ற பகுதியின் படைத்தலைவராக இருந்தவர். இவர் 1778 ஆம் ஆண்டு ஆங்கிலேயர்களால் சிறைபிடிக்கப்பட்டு அமெரிக்காவிற்கு அடிமையாக விற்கப்பட்டார்.
இவரை அடிமையாக வாங்கிய முதலாளி தாமஸ் ஃபாஸ்டர் இவரை ‘இளவரசர்’ என்று அழைத்து வந்தார். இதுவே பிற்காலத்தில் இவருக்கு புனைபெயராக மாறிவிட்டது.
40 வருடங்கள் அடிமையாக வாழ்க்கையை கழித்தார். 1828 ஆம் ஆண்டு, மொராக்கோ நாட்டு மன்னர் வேண்டுகோளின் படி அப்போதைய அமெரிக்க அதிபர் ஜான் குவின்சி ஆடம்ஸ் மற்றும் செயலாளர் ஹென்றி க்ளே உத்தரவால் விடுதலை செய்யபட்டார்.
வாழ்க்கை
அப்துல் ரஹ்மான் இப்னு இப்ராஹிம் சோரி 1762 ஆம் ஆண்டு கினியாவில் உள்ள டிம்போ எனும் இடத்தில் பிறந்தார். இவரது தந்தை இப்ராஹிம் சோரி, டிம்போவை தலைநகரமாக கொண்டு, ஃபுட்டா ஜல்லான் எனும் பகுதியை ஆண்டு வந்த இஸ்லாமியர் ஆவார்.
அப்துல் ரஹ்மான் இப்னு இப்ராஹிம் சோரி இஸ்லாமிய அறிவியல் பயின்றவர். நான்கு ஆப்பிரிக்க மொழிகள் தெரிந்தவர். மேலும் அரேபிய, ஆங்கில மொழியையும் கற்றறிந்தவர்.
கல்வி பயின்றபின் தனது சொந்த ஊரான டிம்புக்து திரும்பியவர் 1781 ஆம்த ஆண்டு, தனது தந்தை இப்ராஹிம் சோரியின் இராணுவ படையில் சேர்ந்தார்.
தனது 26-ஆம் வயதில் படை தளபதியாக பொறுப்பேற்றுக்கொண்டார். 1788 ஆம் ஆண்டு, தந்தையின் ஆணைக்கு இணங்க பம்பாரா எனும் பகுதியை பாதுகாக்கவும் அங்கு பொருளாதாரத்தினை மேம்படுத்தவும் 2000 படை வீரர்களுடன் சென்றார்.
இந்த படையெடுப்பின்போது அப்துல் ரஹ்மான் சோரி சிறைபிடிக்கப்பட்டு ஆங்கிலேயரிடம் அடிமையாக விற்கப்பட்டார்.பிறகு அமெரிக்காவில் உள்ள நாட்சேஸ்- மிசிசிப்பியில், தாமஸ் ஃபாஸ்டர்க்கு சொந்தமான பருத்தி ஆலையில் 40 வருடங்கள் அடிமையாக பணியாற்றினார்.
தாமஸ் ஃபாஸ்டர் பருத்தி ஆலையில் மற்றொரு அடிமையாக பணிபுரிந்த இசபெல்லா என்பவரை 1794-ஆம் ஆண்டு திருமணம் செய்துகொண்டார். இத்தம்பதிகளுக்கு ஐந்து ஆண் குழந்தைகளும் நான்கு பெண் குழந்தைகளும் பிறந்தனர். அவர்கள் அனைவரும் அதே பருத்தி ஆலையில் அடிமைகளாகவே பணிபுரிந்து வந்தனர்.
அப்துல் ரஹ்மான் சோரியின் திறமையையும் ஆலையில் அவர் பணிபுரியும் திறனையும் கண்ட அவரது முதலாளி அவரை அந்த ஆலையின் தலைமை பொறுப்பினை கொடுத்தார். இதனை பயன்படுத்தி, அந்த பருத்தி ஆலையிலே சொந்தமாக சிறிய காய்கறி தோட்டத்தினை உருவாக்கினார். அதன் மூலம் கிடைக்கும் காய்கறிகளை அருகில் உள்ள உள்ளூர் சந்தையில் விற்று பணம் சேர்த்து வந்தார்.
வெளிப்புற இணைப்புகள்
பகுப்பு:1762 பிறப்புகள் பகுப்பு:1829 இறப்புகள் பகுப்பு:ஆபிரிக்க அமெரிக்கர்கள் பகுப்பு:American slaves பகுப்பு:American people of Guinean descent பகுப்பு:African-American Muslims பகுப்பு:Americo-Liberian people பகுப்பு:American people of Fulbe descent
கண்ட சீனிவாசராவ்
கண்டா ஸ்ரீநிவாசராவ் (Ganta Srinivasarao, பிறப்பு: 2 திசம்பர் 1960) இந்தியாவில் ஆந்திர மாநிலத்தின் மனிதவள மேம்பாட்டு அமைச்சராக தற்போது பணியாற்றினார். இவர் தெலுங்கு தேசம் கட்சியை (டி.டி.பி.) பீமிலி சட்டமன்ற தொகுதியில் இருந்து பிரதிநிதித்துவப்படுத்தினார். இவர் மூன்று முறை சட்டப் பேரவை உறுப்பினராகவும், ஒருமுறை நாடாளுமன்ற உறுப்பினராகவும் விசாகப்பட்டினம் மாவட்டத்தில் உள்ள பல்வேறு தொகுதிகளிலிருந்தும் தேர்ந்தெடுக்கப்பட்டார். இவர் பிரஜாராஜ்யம் கட்சியின் முன்னாள் சட்டப்பேரவை உறுப்பினர் ஆவார். இவர் சிரஞ்சீவிக்கு நெருங்கிய நண்பருமாவார். இவரது மகன் கண்டா ரவிதேஜா, தெலுங்குத் திரைப்பட தொழிற்துறையில் உள்ள ஜெயதேவின் படத்தின் மூலம் அறிமுகமானார்.
மேற்கோள்கள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:ஆந்திரப் பிரதேச அரசியல்வாதிகள் பகுப்பு:ஆந்திரப் பிரதேச சட்டமன்ற உறுப்பினர்கள் பகுப்பு:13வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பாக்கித்தான் சர்க்கரை ஆலைகள் சங்கம்
பாக்கித்தான் சர்க்கரை ஆலைகள் சங்கம் (Pakistan Sugar Mills Association)  பாக்கித்தான் நாட்டின் இசுலாமாபாத்து நகரத்தில் அமைந்துள்ளது.
சர்க்கரைத் துறையின் பிரதிநிதிகளின் முதல் கூட்டம் லாகூரில் உள்ள அம்பாசிடர் விடுதியில் 1964 ஆம் ஆண்டு ஆகத்து மாதம் 30 ஆம் தேதியன்று தாச் முகம்மது கன்சாதா தலைமையில் நடைபெற்றது. செயல்வீரர்கள் நியமனம், வங்கி கணக்கு துவக்கம், தணிக்கையாளர்கள் நியமனம் மற்றும் பிற தீர்மானங்கள் இங்கு நடைபெற்றன.
1964 ஆம் ஆண்டு நவம்பர் மாதத்தில் பாக்கித்தான் சர்க்கரை ஆலைகள் சங்கம் பதிவு செய்யப்பட்டது, பாக்கித்தான் நாட்டிலுள்ள  அனைத்து சர்க்கரை ஆலைகளின் பிரதிநிதி அமைப்பாக இது நிறுவப்பட்டது. பாக்கித்தான் சர்க்கரை ஆலைகள் சங்கம், பாக்கித்தான் அரசாங்கத்தின் கொள்கையின் அளவுருக்களுக்குள் சர்க்கரை ஆலைகள் மற்றும் சர்க்கரை சார்ந்த தொழில்களின் சிறந்த நலனில் மேம்பாடு மற்றும் செயல்திறனைப் பெறுவதில் முக்கிய பங்கு வகிக்கிறது.
பின்னர் பாக்கித்தான் சர்க்கரை ஆலைகள் சங்கத்தின் முதல் வருடாந்திர பொதுக் கூட்டம் (AGM) 28 மார்ச் 1965 ஆம் ஆண்டு மார்ச்சு மாதம் 28 ஆம் தேதியன்று நடைபெற்றது. டாக்காவில் உள்ள சாபாக்கு விடுதியில் 17 உறுப்பினர்கள் கலந்து கொண்டனர்.
புற இணைப்புகள்
பகுப்பு:பாக்கித்தானிய அமைப்புகள்
ஐகாரக் குறுக்கம்
ஐகாரம் + குறுக்கம் = ஐகாரக்குறுக்கம்.
ஐகாரம் தன்னைச் சுட்டித் தனித்து எழுத்தாகக் கூறும்பொழுதோ பிறவற்றைச் சுட்டி ஓரெழுத்து ஒரு மொழியாகத் தனித்து நிற்கும் பொழுதோ இரண்டு மாத்திரையளவு ஒலிக்கும். அந்த ஐகாரம் ஒரு சொல்லில் முதல், இடை, கடை ஆகிய இடங்களில் வரும்பொழுது, மொழிக்கு முதலில் ஒன்றரை மாத்திரையாகவும் இடை மற்றும் கடையில் ஒரு மாத்திரையாகவும் குறைந்து ஒலிக்கும். இவ்வாறு குறைந்து ஒலிப்பதே ஐகாரக் குறுக்கமாகும்
தன் சுட்டு அளபு ஒழி ஐ மூ வழி உம் நையும் ஔ உம் முதல் அற்று ஆகும் -- நன்னூல்.95 எ.கா:
இவற்றையும் பார்க்கவும்
பகுப்பு:சார்பெழுத்துகள்
பழுவஞ்சி ஊராட்சி
பழுவஞ்சி ஊராட்சி (Paluvanji Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1611 ஆகும். இவர்களில் பெண்கள் 817 பேரும் ஆண்கள் 794 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மச்சிலே யாரு
thumb|333px|right|முதுகு மச்சில் சாய்தல் - கோட்டுருப் படம் மச்சிலே யாரு எனக் கேட்டு உரையாடி விளையாடப்படும் சிறுமியர் விளையாட்டு இது. மாடிவீட்டு மொட்டை மாடியை மச்சு என்பது வழக்கு.
ஆடும் முறை
குனிந்திருக்கும் ஒருவர் முதுகு பச்சாகக் கருதப்படும். அதன்மீது மற்றொருவர் குப்புறவோ, மல்லாந்தோ சாய்ந்திருப்பார். இருவருக்கும் இடையே இசையோடு கூடிய உரையாடல் நிகழும். உரையாடலின் நிறைவில் குனிந்திருப்பவர் விசுக்கென எழுவார். இதனால் சாய்ந்திருப்பவர் கீழே விழ நேரும்.
இது கவனமாக இருக்கப் பயிற்சி தரும் ஒருவகை விளையாட்டு.
பாடல் (இப்படிச் சாய்திருப்பவர் சொல்லும்போது குனிந்திருப்பவர் விசுக்கென எழுவார்)
கருவிநூல்
பகுப்பு:தமிழர் விளையாட்டுகள்
வயநாடு காட்டுயிர் காப்பகம்
வயநாடு காட்டுயிர் காப்பகம் இந்தியாவின் கேரள மாநிலத்தில் வயநாடு பகுதியில் உள்ள ஒரு காட்டுயிர் காப்பகம். இது மைசூரில் இருந்து சுல்த்தான் பத்தேரி செல்லும் வழியில் உள்ளது. வயநாடு காட்டுயிர் காப்பகமே கேரள மாநிலத்தின் இரண்டாவது பெரிய காப்பகம். இது முத்தங்கா காட்டுயிர் காப்பகம் என்றும் அழைக்கப்படுகிறது. இங்கு கடமா எனப்படும் காட்டு மாடு, யானை, மான், புலி முதலிய விலங்குகள் காணப்படுகின்றன.
மேலும் மேற்குத் தொடர்ச்சி மலையில் மட்டுமே காணப்படும் அரிய வகை விலங்குகளும் பறவையினங்களும் உள்ளன. இது 1973-ஆம் ஆண்டு உருவாக்கப்பட்டது. இக்காப்பகத்தின் வடகிழக்குப் பகுதியில் கர்நாடகத்தைச் சேர்ந்த நாகர்கொளே, பந்திப்பூர் காப்பகங்களும் தென்கிழக்கில் தமிழகத்தின் முதுமலை காட்டுயிர் காப்பகமும் உள்ளது. இக்காப்பகத்தின் பரப்பளவு 345 சதுர கிலோ மீட்டர்கள்.
மேற்கோள்கள்
பகுப்பு:இந்திய காட்டுயிர் காப்பகங்கள்
லங்காவி பன்னாட்டு வானூர்தி நிலையம்
லங்காவி பன்னாட்டு வானூர்தி நிலையம் ; (ஆங்கிலம்: Langkawi International Airport; மலாய்: Lapangan Terbang Antarabangsa Langkawi) என்பது மலேசியா, கெடா மாநிலத்தின் லங்காவி தீவில் அமைந்துள்ள ஒரு பன்னாட்டு வானூர்தி நிலையம் ஆகும்.
இந்த வானூர்தி நிலையம், கெடா மாநில மக்களுக்கும்; பெர்லிஸ் மாநில மக்களுக்கும்; வானூர்திச் சேவையை வழங்கும் வானூர்தி நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது.
பொது
மலேசியப் பெருநிலத்துக் கடற்கரையில் இருந்து 30 கி.மீ. தொலைவில் உள்ளது. தீபகற்ப மலேசியாவின் நான்காவது பரபரப்பான வானூர்தி நிலையமாகக் கருதப்படுகிறது.
லீமா (LIMA) என்று அழைக்கப்படும் லங்காவி அனைத்துலகக் கடல் விண்வெளி கண்காட்சி (Langkawi International Maritime and Aerospace Exhibition) நடைபெறும் இடமாகவும் இந்தப் பன்னாட்டு வானூர்தி நிலையம் விளங்குகிறது.
கெடாவில் இரண்டு வானூர்தி நிலையங்கள் உள்ளன:
1. லங்காவி பன்னாட்டு வானூர்தி நிலையம். (லங்காவி)
2. சுல்தான் அப்துல் அலிம் வானூர்தி நிலையம். (அலோர் ஸ்டார்)
வரலாறு
1945-இல் ஜப்பானிய இராணுவத்தின் வானூர்தி நிலையமாகவும் பின்னர் பிரித்தானிய இராணுவத்திற்கான வானூர்தி நிலையமாகவும் செயல்பட்டது.
இந்த வானூர்தி நிலையத்தின் கட்டுமானம் 1991-இல் தொடங்கியது. 1993 டிசம்பர் மாதம் நிறைவடைந்தது. செப்டம்பர் 2018-இல், ஆண்டுக்கு 4 மில்லியன் பயணிகளுக்கு இடமளிக்கும் வகையில் இந்த வானூர்தி நிலையத்தின் திறன்பாடு மேம்படுத்தப்பட்டது.
மேலும் காண்க
பகுப்பு:கெடா பகுப்பு:மலேசிய வானூர்தி நிலையங்கள்
சாங்கோபாங்கம்
சாங்கோபாங்கம் என்பது சைவ சமயத்தில் இறைவனின் திருமேனியைக் குறிப்பதாகும். சிவபெருமான் திருமேனி அங்கம், பிரத்தியங்கம், சாங்கம், உபாங்கம் ஆகியவைகளாக பிரித்து கூறப்படுகின்றன. இந்த வகைகளின் முழுமையை குறிக்க சாங்கோபாங்கம் என்ற சொல்லாடல் கையாளப்படுகிறது. சாங்கோபாங்கம் என்றால் முழுமை என்று பொருளாகும் என சென்னைப் பல்கலைக்கழக தமிழ்ப் பேரகராதியில் குறிப்பிடப்பட்டுள்ளது.
அங்கம்
இறையின் திருமேனியினுடைய சிரசு, இருதயம், நேத்திரம், கவசம், அஸ்திரம் ஆகியவை அங்கங்களாம். சிவதீட்சை மந்திரங்கள் பதினொன்றில் முதல் ஐந்தும் பஞ்சப்பிரம்ம மந்திரங்கள் என்றும் அடுத்த ஆறும் ஷடாங்க மந்திரங்கள் என்றும் கூறப்படுகின்றன. சடாங்க மந்திரங்களாவன ஓம் ஹிருதயாயை நமஹா ஓம் சிரசே நமஹா ஓம் சிகாயை நமஹா ஓம் கவசாய நமஹா ஓம் நேத்ரேப்யோ நமஹா ஓம் அஸ்த்ராய நமஹா என்பனவாம்.
பிரத்தியங்கம்
வக்ஷசு (முகம்), கண்டம், ஸ்தனங்கள், தோள்கள், நாபி, சுரோத்திரங்கள் (காதுகள்), ஹஸ்தங்கள் (கரங்கள்), பாதங்கள், அங்குலிகள் (விரல்கள்), ஊருக்கள் (தொடைகள்), முழந்தாள்கள், கணைக்கால்கள் ஆகியவை பிரத்தியங்கங்களாம். நைவேத்தியம், பலி, ஹோமம். நித்தியோற்சவம், சுளுக்கோத்கதானம், சுவஸ்திவாசகம் என்னும் ஆறுமே பிரத்தியங்கம் என்ற மரபு சில ஆகமங்களில் காணப்படுகின்றது.
சாங்கம்
திருமேனியுடன் கூடியவை சாங்கம் எனப்படுகின்றன. திரிசூலம், மழு, கேடயம், வச்சிரம், அபயம், நாகம், பாசம், அங்குசம், சிலம்பு, அக்கினி போன்றவை சாங்கம் ஆகும். அபிஷேகம், பாத்தியம், ஆசமனீயம், அர்க்கியம், வஸ்திரம், ஆபரணம், சந்தனம், புஷ்பம் என்னும் எட்டுமே சாங்கம் என்று சில ஆகமங்கள் கூறுகின்றன. சங்கத்தில்,வரும் அபிஷேகம் இறை வழிபாட்டில் மிகச்சிறப்பும், முதன்மையும் உடையது. இது பற்றி திருமுறைப் பாடல்களும் பல இடங்களில் குறிப்பிடுகின்றன. ”தடம் கொண்ட்தோர் தாமரைப் பொன்முடி தன்மேல் குடம் கொண்ட்டியார் குளிர்நீர் சுமந்தாட்ட.....”
”ஆடினாய் நறு நெய்யொடு பால் தயிர்....”
”பாலினால் நறு நெய்யாய் பழத்தினால் பயின்றாட்டி---”
”ஆன் ஐந்தும் ஆடியை ..... சந்தனமும் குங்குமமும் சந்தும் தோய்ந்த தோளானை......”
”தேன் நெய் பால் சூட்டுகந்தானே தேவனே”
உபாங்கம்
திருமேனியை விட்டு நீங்காதவை உபாங்கம் எனப்படுகின்றன. பரிவட்டம், பூணூல், மாலை, நறுமணக்கலவை, அணிகலன்கள், அவன் அமர்ந்துள்ள ஆசனம் அல்லது இருக்கை, அவன் திருமுன் தொங்கும் திரை ஆகியன உபாங்கங்கள் ஆகும். தூபம், தீபம், திருநீறு, குடை, கண்ணாடி, சாமரம், விசிறி, வியாஜனம், நர்த்தனம், கீதவாத்தியம் என்னும் பத்துமே உபாங்கம் என்ற மரபு சில ஆகமங்களில் காணப்படுகின்றது.
இலக்கியங்களில்
இந்த அங்கங்கள் யாவும் இறையின் கருணையாகிய அருளின் வெளிப்பாடு என்று பின்வரும் சிவஞான சித்தியார் பாடல் கூறுகின்றது. 'உரு அருள், குணங்களோடு உணர்வு அருள், உருவிற் தோன்றும் கருமமும் அருள், அரன்தன் கர சரணாதி சாங்கந் தரும் அருள், உபாங்கம் எல்லாந் தான்அருள், தனக்கொன்று இன்றி அருளுரு உயிருக் கென்றே ஆக்கினன் அசிந்தன் அன்றே' அ-சிந்தன் என்றால் சிந்தனைக்கு எட்டாதவன் என்று பொருள். இவ்வாறு சிந்தனைக்கு எட்டாத இறைவனுடைய உருவம், அங்கம், சசாங்கம் யாவும் அவன் உயிர்கள் மீது கொண்ட அருளின் வெளிப்பாடே; அவன் தனக்கு என்று எதுவும் கொள்வதில்லை என்று இப்பாடல் கூறுகின்றது.
ஆதாரங்கள்
பகுப்பு:சைவ சமயம்